**Anunț public de selecție Expert de monitorizare**

În vederea susținerii implementării programului „Timișoara - Capitală Europeană a Culturii în anul 2023”, Asociația Timișoara 2021 - Capitală Europeană a Culturii lansează un Anunț public de selecție a unui *Expert de monitorizare*, cu posibilitatea depunerii candidaturilor în perioada 27 decembrie 2022 - 4 ianuarie 2023.

**Expert de monitorizare**

**1 post, contract de colaborare pe 3 luni cu prelungire automată pe același termen, dacă părțile nu decid altfel;**

**timp de muncă: cel mult 40 de ore/săptămână;**

**Descrierea postului**

Expertul de monitorizare susține Coordonatorul de monitorizare în derularea în bune condiții a activității de avizare, monitorizare și raportare a asociației.

**Cerințe față de deținătorul funcției**

* posedarea fluentă a limbii române și a limbii engleze;
* folosirea calculatorului în activitatea zilnică și posedarea la nivel avansat a MS Office, Windows și internet;

**Sarcini specifice**

* întocmește, în colaborare cu Coordonatorul de monitorizare, rapoartele trimestriale și anuale ale asociației ce urmează a fi depuse la Primăria Municipiului Timișoara, respectiv la Consiliul Județean Timiș în vederea obținerii cotizației aferente perioadei raportate;
* asistă Coordonatorul de monitorizare la discuțiile avute de acesta cu conducerea executivă a asociației cu privire la coordonatele strategiei de implementare a programului TM2023 pe aria sa de competență (monitorizare, evaluare și implementare proiecte);
* colaborează, alături de Coordonatorul de monitorizare, cu autoritățile administrației publice locale (Centrul de Proiecte al Municipiului Timișoara, respectiv Centrul de Cultură și Artă al Județului Timiș), precum și cu Ministerul Culturii;
* monitorizează, alături de Coordonatorul de monitorizare, implementarea Programului Cultural, precum și a Programului de investiții TM2023 și corelarea dintre acestea de către structurile de implementare în acord cu viziunea/conceptele principale din Dosarul de candidatură;
* verifică, alături de Coordonatorul de monitorizare, modul de stabilire a criteriilor specifice, organizatorice și/sau valorice;
* realizează, împreună cu Coordonatorul de monitorizare, raportul de evaluare a ghidurilor lansate;
* monitorizează, împreună cu Coordonatorul de monitorizare, organizarea sesiunilor de selecție de cereri de finanțare;
* sprijină Coordonatorul de monitorizare în elaborarea procedurii de atragere a fondurilor nerambursabile acordate de Ministerul Culturii;
* sprijină Coordonatorul de monitorizare în elaborarea raportului trimestrial asupra modului de implementare a proiectelor finanțate;

**Relații ierarhice în cadrul organizației**

* se subordonează Directorului Executiv al asociației și, după caz, Managerului de Operațiuni, precum și Coordonatorului de monitorizare;
* colaborează cu colegii din asociație și cu partenerii asociației.

**Depunerea candidaturii**

Personale interesate vor transmite pe adresa de e-mail a asociației, **recrutare@timisoara2023.eu**, dosarul de candidatură format din:

* Curriculum vitae;
* scrisoare de intenție.

**Termenul-limită** de primire a candidaturilor este 4.01.2023, ora 23:59 (ora României). Interviurile vor avea loc în intervalul 5.01.2023-6.01.2023. Vor fi invitate la interviu doar personale care au depus dosarul de candidatură complet.